επι σιτταδος μηνος μεταγειτνιωνος ε[βδο]μη ανομενου εδοξεν τηι βουληι και τωι δημωι ξο[υ]τος επεψηφισε γνωμη των επιμηνιων οπως αν μη[θεις] των πολιτων αποτινη τελη παρα το δικαιον δεδοχθαι τηι βουληι και τωι δημωι εαν τις δικην τελωνικην [επι]δικαζηται τινος κολοφωνιων των κατοικουντων εν νοτιωι η κολοφωνι η τοις φρουριοις τοις κολοφωνιων πλην οσοι γραφωνται εν νοτιωι η εν κολοφωνι οφειλειν τον επιδικασαμενον ημιολιον το αργυριον εαν καταδικαζηται την δε πραξιν ειναι παρ αυτ[ου] καθαπερ εγ δικης δεδικασμενης αδικου αφαιρεσεως οφειλειν δε αυτον και τωι θεωι δραχμας χιλιας φαινετω δε ο βουλομενος επι [τωι] ημισει.
Ion. — Kolophon: Klaros, Sanct. of Apollo Klarios — 3rd c. BC — Preatti XI Congr., 1997.175-179 [2] w/ Handout
 3rd c. BC 